GRADSKO VIJEĆE

GRADA NOVIGRADA - CITTANOVA

**TEMA: Prijedlog Odluke o davanju prethodne suglasnosti Muzeju- Museo Lapidarium na zasnivanje radnog odnosa na neodređeno vrijeme – radno mjesto Kustos**

KLASA: 611-06/24-01/04

URBROJ: 2163-5-01-25-3

Novigrad- Cittanova, 21. ožujka 2025.

Pripremila:

Maja Zornada, dipl.iur.

 **Gradonačelnik**

 Anteo Milos

 **PRIJEDLOG**

Na temelju članka 101. Statuta Grada Novigrada-Cittanova („Službene novine Grada Novigrada-Cittanova“ br. 5/09., 3/13., 2/14., 2/17., 1/18., 2/20., 1/21., 6/21., 7/21.- pročišćeni tekst, 3/22.) , i članka 16. Pravilnika o unutarnjem ustrojstvu i načinu rada Muzeja-Museo Lapidarium (sa sistematizacijom radnih mjesta) KLASA 612-01/18-01/07, u daljnjem tekstu: Pravilnik, Gradsko vijeće Grada Novigrada-Cittanova na sjednici održanoj dana 31. ožujka 2025. godine donosi

**ODLUKU**

**o davanju prethodne suglasnosti Muzeju- Museo Lapidarium na zasnivanje radnog odnosa na neodređeno vrijeme – radno mjesto Kustos**

**Članak 1.**

Daje se prethodna suglasnost na zasnivanje radnog odnosa na neodređeno vrijeme na radno mjesto Kustosa u Muzeju- Museo Lapidarium.

**Članak 2.**

Ova Odluka stupa na snagu danom donošenja, a objaviti će se u Službenim novinama Grada Novigrada-Cittanova.

KLASA: 611-06/24-01/04

URBROJ: 2163-5-02-25-4

Novigrad-Cittanova, 31. ožujka 2025. godine

GRADSKO VIJEĆE GRADA NOVIGRADA-CITTANOVA

PREDSJEDNICA

DIJANA LIPOVAC MATIĆ

**1. RAZLOZI DONOŠENJA AKTA**

Temeljem čl. 13. stavak 5. Zakona o radu kustosica zaposlena u Muzeju na određeno vrijeme zatražila je sklapanje ugovora o radu na neodređeno vrijeme (dopis u prilogu), obzirom da joj ističe treći uzastopni ugovor o radu i novo zapošljavanje moguće je samo na neodređeno vrijeme. Kako i dalje postoji potreba za radnikom na navedenom radnom mjestu, člankom 16. Pravilnika o unutarnjem ustrojstvu i načinu rada Muzeja-Museo Lapidarium (sa sistematizacijom radnih mjesta) KLASA 612-01/18-01/07, propisano je da za svako novo zapošljavanje ravnatelj mora tražiti prethodnu suglasnost Osnivača.

**2. PRAVNI AKTI**

Pravni temelj za donošenje akta sadržan je u članku 101. Statuta Grada Novigrada-Cittanova („Službene novine Grada Novigrada-Cittanova“ br. 5/09., 3/13., 2/14., 2/17., 1/18., 2/20., 1/21., 6/21., 7/21.- pročišćeni tekst, 3/22.) te članku 16. Pravilnika o unutarnjem ustrojstvu i načinu rada Muzeja-Museo Lapidarium (sa sistematizacijom radnih mjesta) KLASA 612-01/18-01/07.

**3. UTJECAJ NA PRORAČUN**

Za provedbu ove Odluke potrebno je osigurati sredstva za plaću i druga materijalna prava u Proračunu Grada Novigrada- Cittanova za 2025. godinu, u skladu sa odredbama unutarnjih akata Muzeja-Museo Lapidarium i osnivača kojima je isto propisano.

Muzej - Museo Lapidarium

Veliki trg – Piazza Grande 8a, 52466 Novigrad – Cittanova

Klasa: 011-02/25-01/1

Urbroj: 2105-3-17-25-1

Novigrad-Cittanova, 17. 2. 2025.

Grad Novigrad-Cittanova

Upravni odjela za poslove ureda gradonačelnika,

opće poslove i društvene djelatnosti

Veliki trg 1, Novigrad-Cittanova

**Predmet: zahtjev za dobivanje suglasnosti Osnivača za zapošljavanje kustosice muzeja na neodređeno vrijeme**

Na temelju Članka 12., stavaka 4 i 10, i Članka 13. Zakona o radu (NN93/14, 151/22), Članka 15. i 16. Pravilnika o unutarnjem ustrojstvu i načinu rada (sa sistematizacijom radnih mjesta) Muzeja-Museo Lapidarium (od 2. 11. 2018.), Članka 13. i 29. Statua Muzeja-Museo Lapidarium (od 27. 10. 2016.), te Članaka 7., 18., 29., 31. i 38. Zakona o muzejima (NN 61/18), Muzej – Museo Lapidarium (u daljnjem tekstu MML) podnosi zahtjev Osnivaču za sklapanje Ugovora o radu na neodređeno vrijeme s kustosicom muzeja Anikom Mijanović Simić.

S obzirom na to što je MML s kustosicom Anikom Mijanović Simić sklopio 3 (tri) uzastopna Ugovora o radu na određeno vrijeme - od 01. 01. 2023. do 01. 01. 2024., od 01. 01. 2024. do 01. 01. 2025., i od 01. 01 do 01.04.2025. - te uzimajući u obzir kako je MML izuzetno zadovoljan njezinom profesionalnošću i stručnošću, kao i to da je radnica na temelju Čl. 13., stavak 5, Zakona o radu zatražila sklapanje ugovora o radu na neodređeno (dopis u prilogu), podnosimo zahtjev Osnivaču - Gradskom vijeću Grada Novigrada - za prethodnu suglasnost da MML s datumom 01. 04. 2025. sklopi s Anikom Mijanović Simić Ugovor o radu na neodređeno vrijeme, s opisom poslova i zadaća radnog mjesta – kustos.

dr. sc. Jerica Ziherl

ravnateljica MML

Dostaviti:

* naslovu,
* gradonačelniku Anteo Milos,
* arhiva

